**PREDSTAVLJANJE PROGRAMA OTVORENJA EUROPSKE PRIJESTOLNICE KULTURE**

**U subotu, 18. siječnja 2020. u 11 sati, u Ri Hubu, Ivana Grohovca 1a, održat će se konferencija za medije na kojoj će biti predstavljen cjelodnevni program otvorenja Europske prijestolnice kulture koji se u Rijeci održava 1. veljače 2020.**

Na konferenciji će program predstaviti i o njemu govoriti:

**Vojko Obersnel**, gradonačelnik Rijeke

**Emina Višnić**, direktorica RIJEKA 2020

**Barbara Babačić**, RIJEKA 2020, koordinatorica cjelodnevnog programa otvorenja

**Josip Maršić**, umjetnik, koautor glazbenog predloška otvorenja u Riječkoj luci

**Dalibor Matanić**, redatelj programa u Riječkoj luci

**Irena Kregar Šegota**, direktorica strateških partnerstava RIJEKA 2020 – o programu otvorenja u HNK

**Na konferenciji će biti prisutan i dio umjetnika odnosno izvođača koji sudjeluju u središnjem dijelu otvorenja**, programu pod nazivom Opera Industriale u Riječkoj luci **te dio predstavnika mnogobrojnih popratnih programa** koji se 1. veljače održavaju u Rijeci već od jutarnjih sati.

Naime, 1. veljače svim svojim građanima i stanovnicima šire riječke okolice te brojnim posjetiteljima iz ostatka Hrvatske i inozemstva, Rijeka nudi preko **70 događanja na više od 30 različitih lokacija u središtu grada**. U organizaciju programa uključen je izuzetno velik broj ljudi, udruga, umjetničkih organizacija, poduzetnika, ugostitelja…

**Središnji dio programa odvija se u Riječkoj luci** i nosi naziv **Opera Industriale**. U njemu nastupa više od stotinu izvođača te dio publike i to na više lokacija u samoj luci, Program **donosi zvuk, glazbu i buku, efekte koji nastaju kombinacijom svjetlosti i tame te snažne simbole Rijeke i Europe**.

U popodnevnim satima se **u HNK Ivana pl. Zajca odvija svečani dio protokola otvorenja kojem će prisustvovati visoki uzvanici iz Europe i Hrvatske** – predstavnici EU komisije, ministri kulture Europskih zemalja, predstavnici prijašnjih i budućih gradova – Europskih prijestolnica kulture, veleposlanici, diplomatski zbor…

O svemu navedenom bit će više riječi na konferenciji za medije u subotu.